CELEX: 31988D0256
Language: el
Date: 1988-03-29 00:00:00
Title: 88/256/ΕΟΚ: Απόφαση της Επιτροπής της 29ης Μαρτίου 1988 για την τροποποίηση της απόφασης 87/257/ΕΟΚ σχετικά με τις εγκαταστάσεις των Ηνωμένων Πολιτειών της Αμερικής από τις οποίες τα κράτη μέλη μπορούν να επιτρέπουν την εισαγωγή νωπών κρεάτων

Avis juridique important

|

31988D0256

88/256/ΕΟΚ: Απόφαση της Επιτροπής της 29ης Μαρτίου 1988 για την τροποποίηση της απόφασης 87/257/ΕΟΚ σχετικά με τις εγκαταστάσεις των Ηνωμένων Πολιτειών της Αμερικής από τις οποίες τα κράτη μέλη μπορούν να επιτρέπουν την εισαγωγή νωπών κρεάτων  

Επίσημη Εφημερίδα αριθ. L 106 της 27/04/1988 σ. 0046 - 0046

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Μαρτίου 1988  για την τροποποίηση της απόφασης 87/257/ΕΟΚ σχετικά με τις εγκαταστάσεις των Ηνωμένων Πολιτειών της Αμερικής από τις οποίες τα κράτη μέλη μπορούν να επιτρέπουν την εισαγωγή νωπών κρεάτων  (88/256/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 87/64/ΕΟΚ (2), και ιδίως το άρθρο 4 παράγραφος 1,  Εκτιμώντας:  ότι για να μπορούν να λάβουν άδεια να εξάγουν νωπά κρέατα στην Κοινότητα οι εγκαταστάσεις που βρίσκονται στις τρίτες χώρες πρέπει να ανταποκρίνονται στους γενικούς και ειδικούς όρους που καθορίζονται από την οδηγία 72/462/ΕΟΚ·  ότι οι Ηνωμένες Πολιτείες της Αμερικής διαβίβασαν, σύμφωνα με το άρθρο 4 παράγραφος 3 της οδηγίας 72/462/ΕΟΚ, κατάλογο των εγκεκριμένων εγκαταστάσεων για εξαγωγές στην Κοινότητα·  ότι ο κατάλογος των εγκαταστάσεων των Ηνωμένων Πολιτειών της Αμερικής που έχουν εγκριθεί για την εισαγωγή νωπών κρεάτων στην Κοινότητα καταρτίστηκε αρχικά με την απόφαση 87/257/ΕΟΚ της Επιτροπής (3)·  ότι η απόφαση 87/257/ΕΟΚ, όπως τροποποιήθηκε από την απόφαση 88/66/ΕΟΚ (4), παρέχει το δικαίωμα στα κράτη μέλη να συνεχίσουν να επιτρέπουν την εισαγωγή νωπών κρεάτων που προέρχονται από τις εγκαταστάσεις, σε κατάλογο που ανακοινώθηκε στα κράτη μέλη από την Επιτροπή μέχρι τις 31 Μαρτίου 1988·  ότι, για το σκοπό αυτό, είναι αναγκαίο να καθοριστεί μια ημερομηνία λήξεως για την εισαγωγή στο έδαφος της Κοινότητας κρεάτων που προέρχονται από αυτές τις εγκαταστάσεις και να γίνει αυτή η διευκρίνιση στην οδηγία 87/257/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 2 της απόφασης 87/257/ΕΟΚ προστίθεται το ακόλουθο εδάφιο:  «Τα νωπά κρέατα που προέρχονται από αυτές τις εγκαταστάσεις μπορούν να εισάγονται στο έδαφος της Κοινότητας μέχρι τις 22 Απριλίου 1988.»  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 29 Μαρτίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 34 της 5. 2. 1987, σ. 52.  (3) ΕΕ αριθ. L 121 της 9. 5. 1987, σ. 46.  (4) ΕΕ αριθ. L 33 της 5. 2. 1988, σ. 38.